CELEX: 62014CN0063
Language: da
Date: 2014-02-10 00:00:00
Title: Sag C-63/14: Sag anlagt den 10. februar 2014 — Europa-Kommissionen mod Den Franske Republik

5.5.2014   
            
            
               DA
            
            
               Den Europæiske Unions Tidende
            
            
               C 135/22
            
         Sag anlagt den 10. februar 2014 — Europa-Kommissionen mod Den Franske Republik
   (Sag C-63/14)
   2014/C 135/26
   Processprog: fransk
   
      Parter
   
   
      Sagsøger: Europa-Kommissionen (ved B. Stromsky, som befuldmægtiget)
   
      Sagsøgt: Den Franske Republik
   
      Sagsøgerens/Sagsøgernes påstande
   
   
               —
            
            
               Det fastslås, at Den Franske Republik har tilsidesat sine forpligtelser i henhold til artikel 288, stk. 4, TEUF og artikel 3, 4 og 5 i Kommissionens afgørelse 2013/435/EU af 2. maj 2013 om statsstøtte SA.22843 iværksat af Frankrig til Société Nationale Corse Méditerranée og Compagnie Méridionale de Navigation (1), idet den ikke inden for den fastsatte frist har truffet alle nødvendige foranstaltninger for hos støttemodtageren at tilbagesøge den støtte, som i nævnte afgørelses artikel 2, stk. 1, er blevet erklæret ulovlig og uforenelig med det indre marked, idet den ikke inden for den fastsatte frist har annulleret alle udbetalinger af den i nævnte artikel 2, stk. 1, omhandlede støtte, og idet den ikke inden for den fastsatte frist har underrettet Kommissionen om de foranstaltninger, der er truffet for at efterkomme denne afgørelse.
            
         
               —
            
            
               Den Franske Republik tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Fristen, inden for hvilken Den Franske Republik skulle have tilbagesøgt den støtte, som ulovligt er blevet udbetalt til SNCM, udløb fire måneder efter meddelelsen af afgørelsen.
   
      (1)  EUT L 220, s. 20.